-Ցանկացած բուհ, այդ թվում մեր ակադեմիան, ունի կանոնակարգեր, որոնցով առաջնորդվում է: Հստակ սահմանված են ամբիոնի վարիչի և աշխատակիցների իրավունքներն ու պարտականությունները: Ամբիոնը պարբերաբար հրավիրում է նիստեր, որի ընթացքում քննարկվում են առկա խնդիրները, տրվում են համապատասխան գնահատականներ և լուծման մեխանիզմներ մշակվում: Իսկ եթե այդ խնդիրները պահանջում են վերադաս մարմինների միջամտություն, ապա մենք դրանք ներկայացնում ենք գիտական խորհրդին: Բացի այդ, ցանկանում եմ նշել, որ մեզ մոտ շուտով պատրաստվելու է փաստաթուղթ, որը վերաբերելու է յուրաքանչյուր պաշտոնատար անձի նկարագրին: Այն մանրակրկիտ ներկայացնելու է տվյալ պաշտոնում աշխատող անձի պարտականությունների, իրավունքների և հնարավորությունների շրջանակները: